kardosdrur/scandi-wiki huggingface dataset:
Sterlet

Sterlet (Acipenser ruthenus) er en af de relativt mindre fisk i størfamilien. Sterlet lever i floder og større søer i Østeuropa og Siberien. Den opdrættes i dambrug, men de naturlige bestande er truede på grund af overfiskning.

Udseende 

Sterlet har en spids, smal snude som er let opadbøjet. På undersiden af snuden sidder fire frynsede skægtråde. Den har 60-70 små benplader langs siderne og 10-18 større skjolde på hver side af bugen Sterlet er brunlig til grålig på ryg og sider, og gullig på bugen. Den er 35-40 cm lang i 5-års alderen og kan blive op til 150 cm og veje 15 kg.

Levevis 

Sterlet spiser døgnfluelarver, dansemyggelarver, små snegle, orme og lignende smådyr. Om vinter spiser den normalt ikke, men overvintrer på dybt vand i floderne. Om foråret vandrer den længere op i floden for at gyde. Hunnen gyder afhængig af størrelse 11.000-140.000 1,5 mm store klæbrige æg. Æggene klækkes efter 4-5 dage. Hannerne bliver kønsmodne når de er 4-5 år og måler ca. 35 cm. Hunnerne bliver kønsmodne når de 5-9 år gamle og måler 40-45 cm.

De vandrer forholdsvist kort for gyde (afstande på op til 322 km er rapportet fra Donau. Indtil slutningen af 1800-tallet var der en nu uddød bestand af vandrefisk i Volga som søgte føde i det Kaspiske hav og vandrede op i floden om efteråret.

Udbredelse 

Sterlet har været vidt udbredt i floder som udmunder i Sortehavet, det Azovske Hav og det Kaspiske Hav, samt i Siberien fra Ob til Jenisej. Den findes stadig i hovedparten i sit udbredelsesområde, men bestandene er gået meget tilbage mange steder, f.eks. med mere 80 % i Don, Kuban og Dnestr, og med op til 50 % i andre floder som Ob og Irtysj. Sammenlagt anslås den at være gået tilbage med 30-50 %, og er kategoriseret som sårbar på IUCN's Rødliste. Rapportede fangster i Rusland faldt fra 116 tons i 1990 til 80,6 tons i 1996.

Sterlet blev udsat i Petjora-flodsystemet i 1928-1950 og i Ladoga-søen. Dambrug har resulteret i udsætninger eller udslip mange steder i Europa.

I Danmark har Sterlet været opdrættet i dambrug siden 1958, og er senere blevet en almindelig fisk i havedamme. Den har også været udsat i mindst en Put and Take-sø. Den er fundet i en dansk å i 2005.

Udnyttelse 

Sterlet anses som en velsmagende spisefisk. Dens æg forarbejdes til finkornet kaviar, og svømmeblæren giver gelatine (husblas) af høj kvalitet.

Referencer

Eksterne henvisninger 

Støre
Hardebek

Hardebek er en by og en kommune i det nordlige Tyskland, beliggende i Amt Bad Bramstedt-Land i
den vestlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Hardebek ligger omkring 14 km nord for Bad Bramstedt og 11 km syd for Neumünster. Mod øst går motorvejen A7 fra Hamborg mod Flensborg.

Eksterne kilder/henvisninger 

 Kommunens side på amtets websted
 Die Geschichte der Gemeinde Hardebek  af von Markus Blunck
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Skotlands Stænderforsamling

Skotlands Stænderforsamling eller De tre stænder (engelsk: Estates of Parliament, Parliament of Scotland, Scots Parlament, Three estates, lavlandsskotsk: Thrie Estaitis, Estates o Scotland, skotsk gælisk: Pàrlamaid na h-Alba) var den lovgivende forsamling (dvs. parlament) for Kongeriget Skotland mellem 1235 og 1707.

Sammensætning 
Stænderforsamlingen var et etkammerparlament, hvor alle parlamentarikere holdt fælles møder. Dog valgte stænderne deres repræsentanter hver for sig.

De tre oprindelige stænder:
 Første stand (Den skotske præstestand).
 Anden stand (Den skotske adel, der oprindeligt blev betragtet som landdistrikternes (klanernes) repræsentanter).
 Tredje stand (Den skotske borgerstand, der valgte burgh comissioners til stænderforsamlingen).

Præstestanden mistede sin repræsentation i 1638. Til gengæld blev landdistrikterne styrkede ved, at der opstod en slags Fjerde stand (shire comissioners).

Nedlæggelse 
Skotlands Stænderforsamling blev opløst i 1707. I stedet skulle skotterne vælge 61 medlemmer til Det britiske parlament i London. Skotlands repræsentanter i Westminster fordeltes således:
 Anden stand: Den skotske adel valgte 16 Lords of Parliament til Overhuset. 
 Tredje stand: Den skotske borgerstand valgte 15 burgh comissioners til Underhuset.
 Fjerde stand: De skotske landdistrikter valgte 30 shire comissioners til Underhuset.

Stænderforsamling
Stænderforsamling
Parlamenter
Roskilde Festival Højskole

Roskilde Festival Højskole (RoFH) er en almen folkehøjskole på Musicon i Roskilde.

Historik 
Ideen om Roskilde Festival Højskole opstod i 2004 under et seminar på spillestedet Gimle, hvor man havde fokus på udviklingen af en ny bydel omkring den tidligere betonindustrifabrik Unicon.

I 2005 samledes en komité bestående af repræsentanter fra festival, Roskilde og højskole for at forberede grundlaget. I 2008 donerede Foreningen Roskilde Festival de første midler til højskolen, og i juni 2009 ansættes Jesper Øland som højskolens første forstander til at skabe skolens faglige og værdimæssige fundament samt rejse lokal opbakning og tilvejebringe den nødvendige finansielle støtte til byggeriet.

Den 27. marts 2017 blev første spadestik til Roskilde Festival Højskole taget ved kulturminister, Mette Bock og borgmester i Roskilde, Joy Mogensen. Roskilde Festival Højskole åbnede den 6. januar 2019. Første årgang talte 70 elever i alderen 18 til 30 år. Den officielle indvielse fandt sted 22. februar 2019. I denne anledning skrev det danske rock band Nephew en ny version af 'At dø er at rejse' som højskolens officielle indvielsessang.

Bygninger og arkitektur 
I 2010 blev der skabt usikkerhed om hvorvidt højskolen kunne skaffe opbakning til opførsel på Musicon, men højskolen besluttede alligevel at involverede sig i en større europæisk arkitektkonkurrence sammen med Danmarks Rockmuseum og Roskilde Festival . I 2011 faldt valget på arkitekterne MVRDV fra Rotterdam og københavnske Cobe på en arkitektonisk vision om at bevare områdets industrielle spor ved at genanvende de eksisterende produktionshaller.

Højskolen er på ca. 5.200 kvadratmeter fordelt på 2.600 kvadratmeter elev- og lærerboliger og 2.600 kvadratmeter undervisnings- og kostskolefaciliteter og bygges i og omkring en tidligere betonproduktionsfabrik i den kreative bydel Musicon i Roskilde. Musicon ligger ca. 2 km. fra Roskildes historiske centrum og knap 1 km fra festivalpladsen.

Bidragsydere 
Det samlede budget for etableringen af RoFH beløber sig til ca. 160 millioner kroner, hvoraf Foreningen Roskilde Festival bidrager med 34,5 mio. dkr., Roskilde Kommune 53,5 mio. dkr., Realdania 50 mio. dkr. og A.P. Møller Fonden med 20 mio. dkr. Hertil kommer bevillinger fra Knud Højgaards Fond på 1 mio. dkr. samt øremærkede midler til udstyr og inventar fra Tuborgfondet på henholdsvis 1 mio. dkr. til skolens foredragssal og tre faglokaler indenfor disciplinerne Frivilligledelse, NGO/aktivisme og journalistik.

Formål og fag 
I højskolens vedtægter hedder det: "Roskilde Festival Højskole vil med skolens fag og i skolens dagligdag skabe rum til fordybelse og inspirere mennesker til at handle og til at virkeliggøre ideer og drømme sammen med andre".

Med afsæt i Roskilde Festivals fokus på musik, kunst og forandring, udbyder Roskilde Festival Højskole en bred vifte af fag hovedsageligt inden for musik, ledelse, medier, politik, maker og kunst.

Referencer

Eksterne henvisninger 
 Højskolens hjemmeside

Folkehøjskoler i Danmark
Højskole
Max-Planck-Institut für extraterrestrische Physik

Max-Planck-Institut für extraterrestrische Physik (ofte forkortet MPE) er et delinstitut under Max-Planck-Instituts für Physik und Astrophysik oprettet i München i 1963. Det blev i 1991 udskilt som et selvstændigt institut.

Det beskæftiger sig primært med astronomiske observationer fra sattelitter, hvor man søger efter infrarød-, røntgen- og gammastråling. Endvidere foretager man målinger af stofrigt plasma i jordnære områder.

Instituttet er en del af Max-Planck-Gesellschaft og befinder sig i Garching ved München, i umiddelbar nærhed af Max-Planck-Instituts für Astrophysik und der Europäischen Südsternwarte (ESO), med hvem et vist samarbejde eksisterer.

Eksterne henvisninger 
 Instituttets hjemmeside 

Tyskland
Etableret i 1963
Astronomiske selskaber og institutioner
Torskekvabbefamilien

Torskekvabbefamilien (Lotidae) er en familie af strålefinnede fisk med 21 arter fordelt i 5 slægter. Nogle gange er de 3 havkvabbe-slægter placereret i en selvstændig familie (Gaidropsaridae). Tidligere har torskekvabberne været placeret som en underfamilie, Lotinae, i torskefamilien, og er det endnu hos nogle forfattere.

Torskekvabber har en eller to to rygfinner, og en lang gatfinne i modsætning til medlemmerne af torskefamilien som har tre rygfinner og to gatfinner. Alle torskekvabber har en skægtråd på hagen. Derudover har havkvabber et varierende antal skægtråde på snuden.

Torskekvabber findes på den nordlige halvkugle. Knuder er ferskvandsfisk, og resten lever i havet.

Slægter og arter 

 Havkvabber (Ciliata):
 Femtrådet havkvabbe (Ciliata mustela)
 Havkvabber (Enchelyopus) Firetrådet havkvabbe (Enchelyopus cimbrius)
 Havkvabber (Gaidropsaurus):
 Tretrådet havkvabbe (Gaidropsaurus vulgaris)
 Knuder (Lota)
 Knude (Lota lota)
 Brosme
 Brosme (Brosme brosme)
 Langer (Molva)
 Lange (Molva molva)
 Byrkelange (Molva dyptergia)

Referencer

Eksterne henvisninger 

Torskefisk
Eschbach (Usingen)

Eschbach er et distrikt i Usingen i Hochtaunuskreis i Hessen.
Byer i Hessen
Flemming Hansen (flertydig)

Flemming Hansen er navnet på flere personer:

 Flemming Hansen – dansk politiker og tidligere minister (1939-2021)
 Flemming Ladefoged Hansen – dansk håndboldspiller (1948-2013)
 Flemming Hansen (håndboldspiller, født 1961) – dansk håndboldspiller, født i 1961.
Ice Age: Den vildeste rejse

Ice Age: Den vildeste rejse (originaltitel:Ice Age: Collision Course) er en amerikansk 3D computeranimeret film fra 2016, instrueret af Galen T. Chu og Mike Thurmeier. Det er den femte film i Ice Age-serien.

Referencer

Eksterne henvisninger 
 
 
 kino.dk Ice Age: Den vildeste rejse

Amerikanske film fra 2016
3-D-film
Animationsfilm fra USA
Film fra 20th Century Fox
The Don Killuminati: The 7 Day Theory

The Don Killuminati: The 7 Day Theory er det femte og sidste studiealbum, som blev lavet af Tupac. Dette blev det eneste album, han lavede under kunstnernavnet Makaveli.
Albummet blev indspillet lige før Tupacs død. Albummets udgivelsesdato blev 5. november 1996.

Sporliste 

 «Intro/Bomb First (My Second Reply)» (med E.D.I. Mean og Young Noble) – 4:56
 «Hail Mary» (med Kastro, Young Noble, Yaki Kadafi og Prince Ital Joe) – 5:09
 «Toss It Up» (med Danny Boy, K-Ci & JoJo og Aaron Hall) – 5:06
 «To Live & Die in L.A.» (med Val Young) – 4:33
 «Blasphemy» (med Prince Ital Joe og Jamala Lesane) – 4:38
 «Life of an Outlaw» (med Bo-Roc, Young Noble, E.D.I. Mean, Kastro og Napoleon) – 4:55
 «Just Like Daddy» (med E.D.I. Mean, Yaki Kadafi og Young Noble) – 5:07
 «Krazy» (med Bad Azz) – 5:15
 «White Man'z World» (med Darryl «Big D» Harper) – 5:38
 «Me and My Girlfriend» (med Virginya Slim) – 5:08
 «Hold Ya Head» (med Hurt M Badd) – 3:58
 «Against All Odds» – 4:37 

Total varighed: 59:24

Musik
Ofer Bar-Yosef

Ofer Bar-Yosef (født 29. august 1937, død 14. marts 2020) var en israelsk arkæolog, hvis vigtigste fagområde var den palæolitiske periode.

Han var professor i forhistorisk arkæologi ved Hebrew University i Jerusalem, den institution, hvor han oprindeligt studerede arkæologi i 1960’erne. I 1988 flyttede han til USA, hvor han blev professor i forhistorisk arkæologi ved Harvard University samt kurator af palæolitiske arkæologi ved Peabody Museum of Archaeology and Ethnology.

Han har udgravet mange steder på forhistoriske levantinske steder, herunder Kebara Cave, den tidlige stenalderlandsby Netiv Hagdud, samt på palæolitiske og neolitiske steder i Kina og Republikken Georgien.

Forfatterskab 

 The Natufian Culture in the Levant (Ed), International Monographs in Prehistory, 1992.
 Late Quaternary Chronology and Paleoclimates of the Eastern Mediterranean. Radiocarbon, 1994.
 Seasonality and Sedentism: Archaeological Perspectives from Old and New World Sites, (Ed), Peabody Museum of Archaeology and Ethnology, 1998.
 (with Belfer-Cohen, A) From Africa to Eurasia - Early Dispersals. Quaternary International 75:19-28, 2001.

Eksterne henvisninger 
 Ofer Bar-Yosef på Harvard's website

Arkæologer fra Israel
Deltoideus

Deltoideus (eller deltamusklen) er musklen der danner de rundede konturer på skulderen. Anatomisk ser den ud til at være lavet af tre forskelling sæt af fibre, selvom elektromyografi viser at den består af i hvert fald syv grupper, der kan koordinernes individuelt af nervesystemet.

Referencer 

Muskelsystemet
Central and Eastern European Migration Review

Central and Eastern European Migration Review er et engelsksproget videnskabeligt tidsskrift, der udgives af Warszawa Universitet og Det polske videnskabsakademi. Det fokuserer på determinanter, mekanismer og konsekvenser af international migration og migrationspolitik, integration og etniske relationer, med særligt fokus på Central- og Østeuropa. Chefredaktør er Agata Górny.

Referencer

Eksterne henvisninger 
 Central and Eastern European Migration Review 

Migration
Samfundsvidenskabelige tidsskrifter
Slippin' and Slidin'

"Slippin' and Slidin'" er en R&B/rock'n'roll-sang lanceret af Little Richard i marts 1956. Som sangens ophavsmænd er krediteret Edwin Bocage (Eddie Bo), Al Collins, James Smith og Richard Penniman (Little Richard).<ref>{{cite web | url = http://www.allmusic.com/album/slippin-and-slidin-mw0000410373 | title = Billy Preston: Slippin' and Slidin''' | publisher = allmusic.com | accessdate =  }}</ref> Sangen stammer fra Little Richards gyldne periode og er blevet en standard-rock'n'roll-sang.

Al Collins indspillede først "Slippin' and Slidin'" under titlen "I Got the Blues for You", hvorpå Eddie Bo udsendte den på plademærket Apollo under titlen "I'm Wise" i 1956. Little Richard justerede i sangen og udgav den samme år. Den findes på hans første album, Here's Little Richard, og som B-side til "Long Tall Sally".

Tilbage i 1950 havde Maxwell Davies skrevet en sang med samme titel, som var indspillet i flere versioner, blandt andet af Calvin Boze and His All Stars, som udsendte den i 1951.

 Indspilning 
"Slippin' and Slidin'" blev indspillet i New Orleans den 7. februar 1956 og var produceret af Robert Blackwell. Medvirkende musikere var:
 Little Richard: Sang, klaver
 Lee Allen: Tenorsax
 Alvin "Red" Tyler: Barytonsax
 Frank Fields: Bas
 Earl Palmer: Trommer
 Edgar Blanchard: Guitar

 Andre versioner 
"Slippin' and Slidin'" er indspillet og udgivet af en række andre kunstnere, blandt andre:
 Dickie Pride (1959)
 The Rivingtons (1962, på albummet Doin' the Bird)
 Gene Vincent (1964, på albummet Shakin' Up a Storm)
 Buddy Holly (på det posthume album Reminiscing)
 The Everly Brothers (1965, på albummet Rock'n'Soul)
 Otis Redding (indspillet 1967, udgivet posthumt i 1970 på Tell the Truth)
 Johnny Winter (1969, på albummet Second Winter)
 Billy "Crash" Craddock (1973, på albummet Mr. Country Rock)
 John Lennon (1975, på albummet Rock 'n' Roll)
 Maureen Tucker (1982, på albummet Playin' Possum)
 Billy Preston (2006, på albummet Slippin' and Slidin''')

Referencer 

Little Richard-sange
Sange fra 1956
Rock and roll-sange
Afslutningsceremonien for sommer-OL 2016

Afslutningsceremonien for sommer-OL 2016  blev afholdt den 21. august 2016 20:00 til 22:50 BST på Maracanã, Rio de Janeiro, Brasilien.

For at følge den traditionelle olympiske protokol, fremhævede ceremonien kulturelle præsentationer fra både den nuværende værtsland (Brasilien) og den følgende værtsland (Japan), samt afsluttende bemærkninger af Internationale Olympiske Komités (IOC) præsident Thomas Bach og lederen af legenes organisationskomité Carlos Arthur Nuzman, den officielle overdragelse af det olympiske flag fra Rio de Janeiros borgmester Eduardo Paes til Tokyos guvernør Yuriko Koike, fordi Tokyo skal være vært for Sommer-OL 2020, og slukning af den olympiske flamme.

Ceremoni

Parade af idrætsudøvere 

Den kreative instruktør for ceremonien var Rosa Magalhães. Midt i kraftig regn, begyndte ceremonien med dansere, der fortolkede forskellige vartegn i værtsbyen. Martinho da Vila udført derefter en gengivelse af den klassiske sang "Carinhoso (pt)" af Pixinguinha. Flagparaden fulgte kort tid efter med et kor på 27 børn, som repræsenterer staterne i Brasilien, som sang den brasilianske nationalsang.

Referencer 

2016
Sommer-OL 2016
Pobiti Kamani

Pobiti Kamani (), også kendt som Stenørkenen, er et ørkenlignende naturområde i Bulgarien, ca. 18 km vest for Varna. Området indeholder cylindriske klippesøjler der har en højde på 5-6 meter og en tykkelse på 0,5 til 2,5 meter. Søjlerne er lavet af kalksten og indeholder mange fossiler. Sand og sparsom vegetation giver området et ørkenagtigt præg.

Området dækker 253 hektar og har syv større grupper af klipper. Pobiti Kamani er fredet. Der er et unikt plante- og dyreliv. Det er den eneste habitat i Bulgarien for planten Arenaria rigida. I alt er der 5 truede plantearter bevaret i området. Der er over 110 sjældne fuglearter.

Klippesøjlerne er næsten alle hule og fyldt med sand. De ser ud som om de er hamret ned i jorden. Det første dybdegående studie af stedet blev iværksat af en russisk general i 1828. Senere i 1854 blev klippesøjlerne undersøgt af den engelske geolog William Hamilton som mente at de var formet af havet. De bulgarske geologer brødrene Peter og Stefan Bonchev Gochev mente at søjlerne kan dateres til kænozoikum for omkring 50 millioner år siden da det meste af Østeuropa var dækket af hav. Der blev aflejret sediment på havbunden, som blev presset sammen til kalksten. På et tidspunkt blev der presset gasser op gennem kalkstenen hvorved der blev dannet rør. Mange millioner år senere forsvandt havet, og erosion efterlod rørene som høje søjler stukket ned i jorden.

Billeder

Referencer

Eksterne henvisninger 

Bulgariens geografi
Naturområder
Martin Luther King, Sr.

Martin Luther King, Sr. (født Michael King 19. september 1899 i Stockbridge, Georgia, USA død 11. november 1984 i Atlanta Georgia) var en amerikansk baptistpræst, som var ægtemand til Alberte Williams King, og far til Martin Luther King Jr. På en rejse til Tyskland i 1934, ændrede han sit og sønnens navn, som først var døbt Michael King Jr. fornavn til Martin, inspireret af den protestantisk præst Martin Luther.

 	

Præster fra USA
Ditte Giese

Ditte Giese (født 7. august 1977 på Rigshospitalet) er en dansk kulturjournalist, debattør og forfatter, der i perioden 2008-2018 arbejdede på dagbladet Politiken. Siden 2018 har hun været redaktionschef på det kulturelle onlinemedie Heartbeats.dk.

Ditte Giese er datter af den afdøde forfatter og feminist Suzanne Giese og forlagsdirektør Claus Clausen. Hun er mor til en dreng (født 2010) og bor på Amager.

Hun har udover at skrive artikler og bøger været vært på flere podcastserier, blandt andet Ditte Giese er blevet for tyk og Ditte Giese er blevet for syg.

Nomineret til Publicistklubbens Rebelpris 2023.

Bøger 
 Ulige uger, 2022 
 Breve til livet, skrevet sammen med Anne Sofie Allarp, 2020 
 Kvinde kend din krop, medskriver i antologi, 2013
 Dansk Gadekunst, medskriver i antologi, 2011
 90’er-bogen – historier fra det sjove årti, 2009

Referencer 

Personer fra København 
Journalister fra Danmark
Journalister ved Politiken
Musicon

Musicon er en ny kreativ bydel i Roskilde. Området har et omfang på 250.000 kvadratmeter.

Før 1900 var området en del af Roskilde bymark og blev anvendt som landbrugsjord. I 1900-tallet begyndte man at grave grus, og omkring 1940 etableredes den første betonfabrik på området. Helt frem til 2001 blev der bygget betonelementer på området bl.a. til Storebæltsbroen og Øresundsbroen i betonfabrikken Unicon.

I 2003 købte Roskilde Kommune grunden, og i 2006 flyttede skatermiljøet ind i Hal 12 som de første aktører. De har siden fået selskab af andre kreative og musiske aktører som Aaben Dans, Museum Ragnarock og kunstskolen. I 2019 forventes Roskilde Festival Højskole at åbne i Musicon.

Den nordsyd-gående hovedvej er navngivet Rabalderstræde, efter sangen af samme navn.

Noter 

Bydele i Roskilde
Hasenkrug

Hasenkrug er en by og en kommune i det nordlige Tyskland, beliggende i Amt Bad Bramstedt-Land i
den vestlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Hasenkrug ligger omkring 8 km nord for Bad Bramstedt og 12 km sydvest for Neumünster. Mod øst går motorvejen A7 fra Hamborg mod Flensborg. Brokstedt Jernbanen mellem Bad Bramstedt og Neumünster går langs den nordvestlige kommunegrænse, og nærmeste station er i Brokstedt lige vest for kommunen.

Eksterne kilder/henvisninger 

 Kommunens websted
 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Delacour

Delacour var et internationalt, erhvervsorienteret advokatpartnerselskab (P/S), der drives af en partnerkreds på i alt 27 partnere, som har udpeget en bestyrelse på fem medlemmer blandt partnerne. 
Selskabets klienter er primært danske og udenlandske virksomheder samt offentlige myndigheder.

Delacour Advokatpartnerselskab har kontorer i København og Aarhus og beskæftiger ca. 170 medarbejdere, hvoraf 64 er jurister. Selskabet har endvidere associerede samarbejdspartnere i Tórshavn, Moskva og Kiev.
 
Delacour yder bistand inden for samtlige juridiske fagområder, men har som vores væsentligste arbejdsområde erhvervsretlig rådgivning til danske og udenlandske virksomheder, finansielle institutioner, forsikringsselskaber, organisationer, foreninger og fonde.

I relation til private klienter varetager Delacour alle sædvanligt forekommende juridiske opgaver.

Delacour indgår i et vidt forgrenet netværk af uafhængige advokatfirmaer - ADVOC - der har medlemmer i mere end 60 lande i Europa, Asien, Nord- og Sydamerika.

Historie 
Historien om Delacour begyndte den 1. August 1981, hvor advokat Thomas de la Cour etablerede Advokatfirnaet de la Cour i Ryesgade 23.

Firmaet fusionerede i midten af 90erne med Advokatfirmaet Opstrup & Skovgaard under navnet Advokatfirmaet de la Cour & Opstrup men senere fortsatte firmaet igen under navnet Advokatfirmaet de la Cour.

I 2000 fusionerede Olesen & Lyager med det aarhusianske advokatfirma, de la Cour, hvor arbejdskraft og lokaler blev slået sammen i det gamle palæ på Lille Torv i Aarhus, med dengang 90 ansatte.

Kort tid efter fusionerede Delacour med det københavnske Dania og blev til Delacour Dania med hovedsæde på Christianshavn.

I 2013 besluttede en enig partnerkreds at vende tilbage til navnet Delacour, som i dag har hovedkontor på Åboulevarden i Aarhus.

Vurdering 
Delacour modtager hvert år akkrediteringer fra de internationale ranking-bureauer; Legal 500, Chambers & partners og IFLR1000. Delacour modtog sidste år anerkendelse inden for disse områder: Employment law, EU and Competition, Restructuring and Insolvency, Intellectual Property, Corporate / M&A, Tax samt Shipping and Transport.

Advokatvirksomheder i Danmark
Tidligere virksomheder i København
Tidligere virksomheder i Aarhus
Grafton Elliot Smith

Grafton Elliot Smith (født 15. august 1871 i Grafton, New South Wales, død 1. januar 1937 i Broadstairs, Kent) var en australsk født britisk egyptolog og læge.

Smiths ekspertise var hjernens anatomi.

Han er kendt for sine såkaldte hyper-diffusionistiske hypoteser om forhistorien. Han hævdede, at kulturelle nyvindinger sker meget sjældent, og at al kultur derfor er spredt fra et oprindelsessted, Egypten, til alle verdensdele.

Thor Heyerdahl var inspireret af Smiths teorier.

Etnografi
Etnografer
Videnskabsfolk fra Australien
Læger fra Australien
Modtagere af Royal Medal